wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு80

## நாட்டுப்புற கலைகள்-100

இத்தளத்தில்தமிழக நாட்டுப்புற கலைகள் தொகுக்கப்பட்டு வருகின்றன. இதுவரை 100கலைகள் பற்றிய குறுங்கட்டுரைகள் அங்கு உள்ளன. நம் தளத்தில், இங்கு ஏறத்தாழ 45 கட்டுரைகளை உள்ளன. மீதமுள்ளவற்றைத் தானியக்கமுறையில், அங்குள்ள அதே குறுங்குறிப்புகளோடு, படமில்லாமல், இங்கிருக்கும் கட்டுரை வடிவில் பதிவேற்ற எண்ணுகிறேன்.இது குறித்து, பிறரின் கருத்தறிய ஆவல்.--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 12:56, 19 ஆகத்து 2012 (UTC)  
- -- பார்வதிஸ்ரீ (பேச்சு) 07:59, 20 ஆகத்து 2012 (UTC)
:: அப்படியே படியெடுப்பதில் காப்புருமைச் சிக்கல்கள் இருக்கலாம். கவனிக்கவும். --Natkeeran (பேச்சு) 15:35, 20 ஆகத்து 2012 (UTC)
:::அங்கு இருப்பதே மிக க்குறைவான வரிகள் தான். இருப்பினும், சிறு மாற்றம் செய்து விடுகிறேன். உரிய நாட்டுப்புற ஊடகங்களை உருவாக்குவேன். பார்வதி அவர்களின் சிலம்பாட்டம், தப்பு ஊடகங்களே என்னை செய்யத்தூண்டின. பார்வதி! அவ்வூடகங்களுக்கு என்ன கருவியை பயன்படுத்தினீர்கள் என்று அறிய ஆவல்.--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 07:01, 21 ஆகத்து 2012 (UTC)  
:: வணக்கம் உழவன். மிக்க நன்றி. நான் எனது அலைபேசியில் பதிவு செய்துதான் விக்கியில் பதிவேற்றினேன். Mp3 ஆக உள்ள அதனை ogg கோப்பாக மாற்றவேண்டும் என சஞ்சீவி சிவகுமார் தான் வழிகாட்டினார்.-- பார்வதிஸ்ரீ (பேச்சு) 08:49, 21 ஆகத்து 2012 (UTC)
:::உங்களது அலைப்பேசி என்னவென்று அறிய விரும்புகிறேன்.வணக்கம்.--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 09:24, 21 ஆகத்து 2012 (UTC)
# விக்கிப்பீடியா:ஆலமரத்தடி/தொகுப்பு80

## ரமலான் பெருநாள் வாழ்த்துகள்

1. ரமலான் பெருநாள் கொண்டாடும், இசுலாமியப் பயனர்கள் அனைவருக்கும் இனிய நல்வாழ்த்துகள்.--தேனி. மு. சுப்பிரமணி.<sup>/உரையாடுக</sup>. 02:21, 20 ஆகத்து 2012 (UTC)
1. இரமதான்/இரமலான் நோன்புத்திருநாள் கொண்டாடும் நண்பர்கள் யாவருக்கும் இனிய நல்வாழ்த்துகள்!--செல்வா (பேச்சு) 02:29, 20 ஆகத்து 2012 (UTC)
1. <big><big>عيد مبارك</big></big> (ஈத் முபாரக்)! ஈகைத்திருநாள் வாழ்த்துக்கள்.சமத்துவம் பெருகுக.--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 03:31, 20 ஆகத்து 2012 (UTC)
1. --தென்காசி சுப்பிரமணியன் (பேச்சு) 06:16, 20 ஆகத்து 2012 (UTC)
- ஈகைத்திருநாள் வாழ்த்துகள்.-- பார்வதிஸ்ரீ (பேச்சு) 08:01, 20 ஆகத்து 2012 (UTC)
::* ஈகைத்திருநாள் வாழ்த்துகள். --Natkeeran (பேச்சு) 15:35, 20 ஆகத்து 2012 (UTC)
# விக்கிப்பீடியா:ஆலமரத்தடி/தொகுப்பு80

## இன்றைய சிறப்புப்படம்

விக்கிப்பீடியா:இன்றைய சிறப்புப் படம்/பரிந்துரைகள் பக்கத்தில் விக்கி ஊடகப் போட்டிக்கு வந்த படங்களில் சிலவற்றை பரிந்துரைத்துள்ளேன். அவற்றைப்பற்றிய கருத்துகளை தெரிவிக்கவும். மேலும் உங்களுக்குத் தெரியுமா? : வரும் வாரத்தில் இடம் பெறுவன போல இன்றைய சிறப்புப் பாடம் பக்கமும் முன்பே இற்றைப்படுத்தப்படலாம் என்பது என் கருத்து. நன்றி-- பார்வதிஸ்ரீ (பேச்சு) 10:08, 20 ஆகத்து 2012 (UTC)
:நிறையப் படங்களைப் பரிந்துரைத்திருக்கிறீர்கள். அனைத்தும் தரம் வாய்ந்தவை.--Kanags <sup>\உரையாடுக</sup> 09:16, 21 ஆகத்து 2012 (UTC)  
:இங்கு **சிறப்புப் படங்களுக்கான வரையறைகள்** என்ற தலைப்பின் கீழ் நான் குறிப்பிட்டதைத்தான் மீளவும் தெரிவிக்க விரும்புகின்றேன். சில படங்கள் ஒளிப்படத்திற்கான **சிறப்புத்** தகுதியை இழந்து காணப்படுகின்றன.--Anton (பேச்சு) 07:53, 27 ஆகத்து 2012 (UTC)
# விக்கிப்பீடியா:ஆலமரத்தடி/தொகுப்பு80

## மெய்யெழுத்தில் தொடங்கி எழுதுதலைத் தவிர்க்கவும்

இன்றைய நாளில் பகுதில் வரும் தொடர்: **லியோன் ட்ரொட்ஸ்கி** - --செல்வா (பேச்சு) 19:05, 20 ஆகத்து 2012 (UTC)
:ஆம், இந்த அடிப்படை இலக்கணப்பிறழ்வை முற்றிலும் தவிர்க்க வேண்டும். இதைப்பற்றிய கொள்கை முன்மொழிவுக்கு இணைப்பு தாருங்கள். -- சுந்தர் <sup>\பேச்சு</sup> 08:23, 22 ஆகத்து 2012 (UTC)
::முற்றிலும் தவிர்ப்பது நல்லது. எவ்வாறு தவிர்ப்பது என்று ஒரு வழிகாட்டி வேண்டும். செல்வாவின் எடுத்துக்காட்டில் ட்ரொட்ஸ்கியை, லியோன் திரொட்ஸ்கி என மாற்றியிருக்கிறார். ஆனாலும் ட்ரொட்ஸ்கி என்பது துரொட்ஸ்கி என எழுதுவதே ஓரளவு மூலச் சொல்லுக்குப் பொருந்துகிறது. கிரந்தம் தவிர்த்து எழுதினால் துரொத்சுக்கி என எழுத வேண்டும்.--Kanags <sup>\உரையாடுக</sup> 08:46, 22 ஆகத்து 2012 (UTC)  
மெய்யெழுத்தையடத்து அ, ஆ, இ, ஈ, எ, ஏ, ஐ, ஔ ஆகிய உயிரொலிகள் வந்தால் இகர உயிர்மெய்யைப் பயன்படுத்தியும் (எ-டு: ப்ரஷ்-பிரஷ், க்ராம்-கிராம், க்ரியா-கிரியா, க்ரீம்-கிரீம், ப்ரெண்ட்-பிரெண்ட், க்ரேயான்-கிரேயான், ப்ரையன்-பிரையன், ப்ரௌன்-பிரௌன்) உ, ஊ, ஒ, ஓ ஆகிய உயிரொலிகள் வந்தால் உகர உயிர்மெய்யைப் பயன்படுத்தியும் (எ-டு: த்ருதம்-துருதம், ப்ளூட்டுத்-புளூட்டுத், க்ளோரின்-குளோரின், ப்ரோட்டோசோவா-புரோட்டோசோவா) எழுதுவதே வழக்கு. இம்முறையையே கையாளலாம். --மதனாகரன் (பேச்சு) 10:55, 22 ஆகத்து 2012 (UTC)
:விளக்கங்களுக்கு நன்றி.மதனா!--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 11:05, 22 ஆகத்து 2012 (UTC)
::தமிழறிஞர் ஒருவரின் மகன் அல்லவா? தெளிந்த அறிவோடு எழுதியிருக்கிறார். நன்றி மதனாகரன்.--Kanags <sup>\உரையாடுக</sup> 11:15, 22 ஆகத்து 2012 (UTC) --மதனாகரன் (பேச்சு) 11:57, 22 ஆகத்து 2012 (UTC)
# விக்கிப்பீடியா:ஆலமரத்தடி/தொகுப்பு80

## ஊடகப் பங்களிப்பு

கல்யாண் வெர்மா ஊடகப் பங்களிப்பால் ஏற்படும் பின்விளைவுகளை விவரிக்கிறார்.--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 11:11, 22 ஆகத்து 2012 (UTC)  
:: நல்ல இணைப்பு. --Natkeeran (பேச்சு) 05:23, 28 ஆகத்து 2012 (UTC)
# விக்கிப்பீடியா:ஆலமரத்தடி/தொகுப்பு80

## விக்கிப்பீடியா தமிழறிஞரை இழிவுபடுத்தியதா?

### பாவாணர் இணைப்பு "பகிரப்படுவது" உள்நோக்கம் கொண்டது

வணக்கம். நான் ஏற்கனவே இதை ஆலமரத்தடியில் "விக்கிப்பீடியாவின் பெயரைக் கெடுக்க" என்ற தலைப்பில் சுட்டினேன். நான் மின்தமிழ் என்னும் கூகுள் மடலாடல் குழுவில் சில வாரங்களாக பங்களித்து வந்தேன். அங்கிருந்த கல்வெட்டு அறிஞர் ஒருவர் எனக்கு மேலுள்ள பாவாணரின் இணைப்பை அனுப்பி ஏன் விக்கி இப்படி மோசமாக் இருக்கிறது எனக் கேட்டார்.  
இதை எல்லாம் வைத்து பார்க்கும் போது பாவாணர் பெயரைக் கெடுக்க இதை அனுப்பி இருக்கின்றனர். மேலுள்ள போலி விக்கித்தளத்தில் முதற்பக்கமே மட்டமாக தான் இருக்கிறது. அதில் வேரெதையும் அனுப்பாமல் பாவாணர் இணைப்பு மட்டும் பகிரப்படுவதே இதற்கு சாட்சி. அந்த தளம் வேறெவராவது ஆரம்பித்தாலும் பாவாணர் இணைப்பு மட்டும் அதிகம் பகிரப்படுவது அவர் பெயரைக் கெடுக்கவே.  
இதை கண்டு கல்வெட்டு அறிஞர் ஒருவர் விக்கிக்கு வரவில்லை என்றால் அது விக்கிக்கு இழப்பு தானே?--தென்காசி சுப்பிரமணியன் (பேச்சு) 15:31, 24 ஆகத்து 2012 (UTC)
::உங்கள் :en:Wikipedia:Village_pump_(policy)#Obstacle_for_wikipedia முறைப்பாட்டில் சில பயனர்கள் குறிப்பிட்டதைப் போல, இத்தளம் அங்கேரி நாட்டைச் சேர்ந்த குழப்பவாதிகளால் உருவாக்கப்பட்டுள்ளது. http://www.whois.com/whois/lohere.net சென்றால் பதிவுசெய்தவரின் தொடர்பு (+36 303617683) அணுகலாம். எனினும் இது கட்டுக்கடங்கா இளையோரின் செயல் என்பது தெளிவாகின்றது, எனவே ஒரு குறிப்பிட்ட கால கட்டத்தில் அவர்களாகவே நிறுத்திவிடுவார்கள் என்று நம்பலாம். கூகிளில் lohere.net என்பதன் அருகே tamil அல்லது hindi என்று இட்டு தேடிப்பார்த்தால் ஏராளமான இடுகைகள் வந்தது, இதில் இருந்து இதற்காக அவர்கள் ஏதோ ஒரு நிரலைப் பயன்படுத்துவது புரிகின்றது. அத்தளத்தில் உள்ள இணைப்புகள் அங்கேரி விக்கிபீடியாவுக்குச் செல்கின்றது. இது இருக்க, இதனைப்பயன்படுத்தி பாவாணர் அவர்களின் பெயருக்கு களங்கம் விடுவிப்போரைக் கண்டறிதல் அவசியமானது. விக்கிபீடியாவில் ஓரளவு பரிச்சயம் கொண்ட நபரால்தான் இது முடியும், எனவே (நிருவாகிகள்) ஆங்கிலவிக்கியில் பாவாணர் அவர்களின் இடுகையில் மாற்றம் செய்த பயனரின் ஐ.பி முகவரி மூலம் இதை அணுகலாம்..--செந்தி<small><sup><font color="red" size="">--ஃ உரையாடுக ஃ--</font></sup></small> 17:03, 24 ஆகத்து 2012 (UTC)
# விக்கிப்பீடியா:ஆலமரத்தடி/தொகுப்பு80

## சீர்மை வேண்டும்

(கிரந்தம் மற்றும் பிற மொழி தவிர்த்து மற்றவற்றிற்கு சீர்மை வேண்டுகிறேன்.)  
உதாரணமாக, infobox என்பதை சிலர் அப்படியேயும், வேறு சிலர் தமிழில் தகவல்பெட்டி எனவும், இன்னும் சிலர் தகவற்சட்டம் எனவும் எழுதுகிறோம். எந்த தலைப்பில் வழங்குவது எனக் குழப்பமாக உள்ளது. இவ்வாறு உள்ளதால் சீர்மை பேணமுடியவில்லை. இது போன்றே பல இடங்களில் வெவ்வேறு பெயர்களில் பயன்படுத்துகிறோம். இது சிக்கலை ஏற்படுத்துகிறது. எனவே தகுந்த முறையில் இலக்கண முறைப்படியோ, பிறவற்றிற்கு வாக்கெடுப்பு மூலமோ தீர்வு காணுமாறு வேண்டுகிறேன். மேலும், சீர்மை குறித்த பக்கமொன்றை உருவாக்குமாறும் வேண்டுகிறேன். -தமிழ்க்குரிசில் (பேச்சு) 13:13, 23 ஆகத்து 2012 (UTC)  
:: சரியான அவதானிப்பு தமிழ்க்குரிசில். இவற்றை ஒவ்வொரு தொகுதியாகச் செய்யலாம். --Natkeeran (பேச்சு) 13:57, 23 ஆகத்து 2012 (UTC)
:::வார்ப்புருக்கள் உருவாக்குவதில் கவனம் தேவை. நாம் பொதுவாக ஆங்கில விக்கிப்பீடியாவில் இருந்தே வார்ப்புருக்களை பிரதி செய்கிறோம். இதனால் ஆங்கிலத் தலைப்பு எப்போதும் இருப்பது நல்லது. அது கட்டாயம் என்றே நான் சொல்வேன். பின்னர் அதனைப் பொருத்தமான தமிழ்த் தலைப்பிற்கு மாற்றி விடலாம்.--Kanags <sup>\உரையாடுக</sup> 22:18, 23 ஆகத்து 2012 (UTC)
:மறுமொழிக்கு நன்றி நற்கீரன், கனகு!! தாங்கள் கூறியதை ஏற்கிறேன். பயனர் ஒருவர் புதிய வார்ப்புருவை சேர்த்தால் நாம் அதை உடனுக்குடன் தமிழாக்கம் செய்வோம். :) தகவற்பெட்டி?தகவல் பெட்டி?தகவல் சட்டம்? எந்தத் தலைப்பு பொருத்தமாய் இருக்கும் என்று கூறுங்கள். பல பெயர்கள் வேண்டாமே!
:மேலும், தொழினுட்பச் சொற்களைத் தமிழாக்கம் செய்யும்போது, இணையான பல சொற்களைப் பயன்படுத்துதல் நன்றன்று. பொதுவாகவே, தமிழில் தொழினுட்பச் சொற்களை படிக்க பலர் ஆர்வங்கொள்வதில்லை. காரணம் இதுவே: ஆளாளுக்கு ஒவ்வோர் பெயர்களைப் பயன்படுத்துகிறார்கள். இது குழப்பம் விளைவிக்கிறது
உதாரணம், web browser என்பதை நான் இணைய உலாவி என்றே படித்திருக்கிறேன். மதன், வலை மேலோடி எனக் கூறியிருக்கிறார். (எது சரியானதோ அதை ஏற்பேன்). இது போலவே பலரும் பல சொற்களைப் பயன்படுத்தினால் படிப்பவருக்கு புரிய வாய்ப்பில்லை இதுபோன்றே வலைப்பதிவு, வலைமனை, வலைப்பூ என்கிறோம். சிறந்ததும் எளிமைமிக்கதுமாகிய தமிழ்ச்சொற்களை முன்னிலைப்படுத்துமாறு வேண்டுகிறேன். ”பல சொற்கள் வேண்டாமே, ஒரே சொல் போதுமே..” -தமிழ்க்குரிசில் (பேச்சு) 13:45, 24 ஆகத்து 2012 (UTC)  
ஒரு சொல் அல்லது கருத்துரு அறிமுகப்படுத்தப்படும் போது பல சொற்கள் ஒரே சமயத்தில் வழங்குவது இயல்பே. அதே வேளை பின்னர் சில சொற்கள் சீர்தரம் போன்று நிலைத்துவிடும். எ.கா browser என்பதற்கு உலாவி என்ற சொல்லே பெரும் வழக்கத்தில் இருக்கிறது. blog என்பதற்கு வலைப்பதிவு என்ற சொல்லே சரியான சொல்லாக பெரும்பாலும் ஏற்றுக் கொள்ளப்பட்டுள்ளது. தமிழ் விக்கி தொடர்பான சொற்கள் தொடர்பான நீங்கள் கூறியபடி உரையாடி ஒரு முடிவுக்கு வரலாம். சில தவறுகள் நடந்தாலும் பின்னர் திருத்திவிடலாம். நன்றி. --Natkeeran (பேச்சு) 16:47, 24 ஆகத்து 2012 (UTC)  
:இலங்கையில் மேலோடி என்றும் உலாவியை அழைப்பதுண்டு. இலங்கையில் உலாவி, மேலோடி ஆகிய இரண்டு சொற்களுமே வழக்கிலுள்ளன. தமிழகத்திலும் உலாவி என்பது பெருவழக்காக உள்ளதால் உலாவி என்பதை முதன்மைப்படுத்தலாம். நன்றி! --மதனாகரன் (பேச்சு) 04:38, 25 ஆகத்து 2012 (UTC)
# விக்கிப்பீடியா:ஆலமரத்தடி/தொகுப்பு80

## வீரகேசரி நாளிதழில் தமிழ் விக்கி கட்டுரை

இன்றைய வீரகேசரி நாளிதழில் மலேசிய விடுதலை தினம் பற்றி ஓர் கட்டுரை இடம்பெற்றிருந்தது முழுவதும் தமிழ் விக்கியில் உள்ள மலேசியா கட்டுரையின் தகவல்களை பிரதி பண்ணி ஒட்டப்பட்டிருந்தது. **நன்றி விக்கிப்பீடியா** என்றும் இறுதியில் எழுதியிருந்தார்கள்.--சங்கீர்த்தன் (பேச்சு) 10:02, 31 ஆகத்து 2012 (UTC)  
-தமிழ்க்குரிசில் (பேச்சு) 12:59, 31 ஆகத்து 2012 (UTC)  
-- சுந்தர் <sup>\பேச்சு</sup> 08:57, 2 செப்டெம்பர் 2012 (UTC)
# விக்கிப்பீடியா:ஆலமரத்தடி/தொகுப்பு80

## தமிழ் கம்ப்யூட்டர் இதழில் விக்சனரி - சிறப்புக் கட்டுரை

**தமிழ் கம்ப்யூட்டர்** (செப்டம்பர் 1-15, 2012) இதழில் **விக்சனரி இணைய அகரமுதலி - ஒரு சிறப்புப் பார்வை** எனும் தலைப்பில் நான் எழுதிய கட்டுரையின் முதல் பகுதி மூன்று பக்கங்களில் வெளியாகி இருக்கிறது. இது குறித்த செய்தியும், இதழில் வெளியான கட்டுரையின் ஒளிப்படப் பதிவுகளும் விக்சனரி - ஆலமரத்தடி பகுதியில் இணைக்கப்பட்டுள்ளது.--தேனி. மு. சுப்பிரமணி.<sup>/உரையாடுக</sup>. 11:26, 1 செப்டெம்பர் 2012 (UTC)  
: --Nan (பேச்சு) 06:51, 2 செப்டெம்பர் 2012 (UTC)
: -- சுந்தர் <sup>\பேச்சு</sup> 08:57, 2 செப்டெம்பர் 2012 (UTC)
# விக்கிப்பீடியா:ஆலமரத்தடி/தொகுப்பு80

## தள அறிவிப்பு

மேலேயுள்ள தள அறிவிப்பைத் திருத்த வேண்டும். இதன் மூலம் எங்கேயுள்ளது? 'விக்கி விரும்புகின்றது நினைவுச்சின்னம்: நினைவுச்சின்னத்தை புகைப்படம் எடுங்கள், விக்கிப்பீடியாவிற்கு உதவுங்கள், வெல்லுங்கள்!' என்பது 'விக்கி நினைவுச் சின்னங்களை விரும்புகிறது: நினைவுச்சின்னங்களைப் படம் எடுத்து விக்கிப்பீடியாவுக்கு உதவுங்கள். பரிசுகளையும் வெல்லுங்கள்!' என்று இருந்தால் இயல்பாக இருக்கும். குறிப்பாகத் தமிழ் சொல்வரிசைப்படி வினைச்சொல் பெரும்பாலும் இறுதியில்தான் வரும். -- சுந்தர் <sup>\பேச்சு</sup> 09:30, 2 செப்டெம்பர் 2012 (UTC)
::மேல் விக்கியில் மாற்ற வேண்டும். தெரிந்த சில மேல் விக்கி நிர்வாகிகளிடம் கேட்டுப் பார்க்கிறேன், முன்பு யாரோ (செல்வா என நினைக்கிறேன்) மொழி பெயர்ப்புக்கு விக்கி விரும்புகின்றது நினைவுச்சின்னம் என உபயோகித்திருந்ததால் பெயரை மாற்ற வேண்டாமே என விட்டு விட்டேன்--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 15:43, 2 செப்டெம்பர் 2012 (UTC)
:::நன்றி சண்முகம். ஒருவழியாகத் தேடிப்பிடித்து :m:MediaWiki_talk:Centralnotice-wlm_2012-text/ta#Translation_edit_required என்ற பக்கத்தில் ஒரு மாற்றுப் பரிந்துரையை இட்டுள்ளேன். அதில் யாருக்காவது ஏதேனும் திருத்தம் செய்ய வேண்டுமெனில் விரைவில் தெரிவிக்கவும். -- சுந்தர் <sup>\பேச்சு</sup> 16:46, 2 செப்டெம்பர் 2012 (UTC)
:நான் ஏற்கனவே அதற்கு மேலேயே உங்கள் பரிந்துரையை இட்டு ircயில் கேட்டுள்ளேன், அவர் விரைவில் மாற்றுவதாய் கூறியுள்ளார் :)--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 16:55, 2 செப்டெம்பர் 2012 (UTC)
::மிக்க நன்றி சண்முகம். இங்கு மேலே தெரிவித்துள்ளதையும் சற்று திருத்தி அங்கு இட்டிருக்கிறேன் என்பதைக் கவனித்துக் கொள்ளுங்கள். அங்கி இட்டிருக்கும் பரிந்துரையை ஏற்றுக் கொண்டால் நல்லது. விருதுகளே இருப்பதால் *பரிசை வெல்லுங்கள்* என்பதையும் மாற்றியுள்ளேன். -- சுந்தர் <sup>\பேச்சு</sup> 16:58, 2 செப்டெம்பர் 2012 (UTC)
:: by m:user:odder--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 18:48, 2 செப்டெம்பர் 2012 (UTC)
:::நடவடிக்கைக்கும் தகவலுக்கும் நன்றி சண்முகம். -- சுந்தர் <sup>\பேச்சு</sup> 04:09, 3 செப்டெம்பர் 2012 (UTC)
# விக்கிப்பீடியா:ஆலமரத்தடி/தொகுப்பு80

## தமிழ் விக்கிநூலில் நிர்வாக வசதிக்கான வேண்டுக்கோள்

துப்பரவு வேலைகள் நிறைய இருப்பதால், தமிழ் விக்கிநூலில் நிர்வாக வசதிக்கான வேண்டுக்கோளை கேட்டுள்ளேன் இங்கே பார்க்க. நன்றி. --Natkeeran (பேச்சு) 16:33, 2 செப்டெம்பர் 2012 (UTC)
# விக்கிப்பீடியா:ஆலமரத்தடி/தொகுப்பு80

## புதுப்பயனர் கட்டுரைகளை நகர்த்தும் போது, நீக்கும் போது, மாற்றும் போது கவனிக்க வேண்டியவை

### பெரிதாக மாற்றும் போது

பயனர் பங்களித்த கட்டுரையின் உள்ளடக்கத்தைப் பெரிதாக மாற்றும் போது அவரது பேச்சுப் பக்கத்திலே, கட்டுரையின் போச்சுப் பக்கத்திலோ குறிப்பிடுச் செய்தல் நன்று.
# விக்கிப்பீடியா:ஆலமரத்தடி/தொகுப்பு80

## புதுப்பயனர் கட்டுரைகளை நகர்த்தும் போது, நீக்கும் போது, மாற்றும் போது கவனிக்க வேண்டியவை

### நகர்த்தும் போது

புதுப் பயனர்களுக்கு தமது கட்டுரைகள் எங்கே என்பதை கண்டுபிடிப்பது கடினமாக அமையலாம். எனவே பொருத்தமற்ற தலைப்புகளில் கட்டுரையை இட்டு இருந்தாலும் நகர்த்தி விட்டு சில காலம் அந்தப் பொருத்தமற்ற தலைப்புக்கான வழிமாற்றை வைத்துக் கொள்வது நன்று.
# விக்கிப்பீடியா:ஆலமரத்தடி/தொகுப்பு80

## புதுப்பயனர் கட்டுரைகளை நகர்த்தும் போது, நீக்கும் போது, மாற்றும் போது கவனிக்க வேண்டியவை

### நீக்கு போது

புதுப் பயனர்கள் ஒரு பொருத்தமற்ற கட்டுரையை இடும் போது நீக்குவதற்கான வார்ப்புருவையும் காரணத்தையும் இட்டு சில காலம் விடுவது நன்று. உடனடியாக நீக்குவதால் சில புதுப் பயனர்கள் குழம்பி விட வாய்ப்பு உள்ளது. வார்ப்புரு இடுவதன் மூலம் அவரை உரையாடலுக்கு அழைக்க தூண்டுவதாகவும் அமைந்துவிடும்.
# விக்கிப்பீடியா:ஆலமரத்தடி/தொகுப்பு80

## புதுப்பயனர் கட்டுரைகளை நகர்த்தும் போது, நீக்கும் போது, மாற்றும் போது கவனிக்க வேண்டியவை

### விதிகளை இளக்குதல்

மூன்றுவரி விதி, சான்றுகள், விக்கியாக்கம், நடை போன்ற பொதுவான விதிகளை புதிய பயனர்களோடு இறுக்கமாக அமுல்படுத்தாமல் இருந்தல் நன்று.  
--Natkeeran (பேச்சு) 21:06, 2 செப்டெம்பர் 2012 (UTC)  
:+1 -- சுந்தர் <sup>\பேச்சு</sup> 04:12, 3 செப்டெம்பர் 2012 (UTC)
;கருத்து:
- இங்கு "இறுக்கமாக அமுல்படுத்தாமல் இருந்தல்" என்பதன் அளவுகோல் அல்லது வரையறை என்ன? ஏனென்றால் ஒவ்வொருவருக்கும் அது ஒவ்வொரு அர்த்தத்தினைக் கொடுக்கும். விசமத் தொகுப்புக்களைச் செய்வோரும் புதுப்பயனரே. இங்கு தெரிவிக்கப்பட்ட அறிவுறுத்தல்கள் எதிர்மறையான விளைவுகளை ஏற்படுத்துகின்றதோ என எண்ணத் தோன்றுகின்றது. எ.கா. சத்தமன் எனும் கட்டுரை(?) உருவாக்கப்பட்டு ஒரு நாளுக்கு மேலாகியும் எவருமே அதில் எவ்வித மாற்றமும் செய்யவில்லை, ஆனால் பல முறை பார்வையிடப்பட்டுள்ளது. மூன்றுவரி விதி போய் அரைவரி நடைமுறையில் உள்ளதோ என எண்ணத் தோன்றுகின்றது.  
- கலைக்களஞ்சியத்தில் எழுதுவதென்றால் மொழியறிவும் விடய அறிவும் முக்கியம். இவையில்லாத ஒருவர் எழுதும்போது பிழைகள் எழும். அதை எதுரைக்கும் திருத்தலாம்? விக்கியில் யாரும் எழுதலாம் என்பதற்காக ஆரம்பப் பாடசாலையாக இருக்கக்கூடாது.  
- நெகிழ்ச்சித் தன்மை தரம் குறைந்த கட்டுரைகளை உருவாக்கிவிடும். Anton (பேச்சு) 23:29, 4 செப்டெம்பர் 2012 (UTC)  
::அன்ரனின் கருத்துக்களோடு இணக்கம். கட்டுரைகளின் எண்ணிக்கையை விட தரமும் நம்பகமுமாக கட்டுரைகளே அதிகம் சிறப்பான வாசகர்களை ஈர்க்கும்.--சஞ்சீவி சிவகுமார் (பேச்சு) 23:57, 4 செப்டெம்பர் 2012 (UTC)  
::: அன்ரன். எனது கருத்துக்களாகவே முன்வைத்தேன். உடனே எல்லோரும் செய்ய வேண்டும் என்று எதிர்பாத்து அல்ல. மேலும் உங்கள், பிறரது கருத்துக்களைக் கேட்டும் நாம் கூடிய தெளிவு பெறலாம். common sense பயன்படுத்தி இந்த விடயத்தை அணுகலாம். விசமத் தொகுப்பை விட்டு விடுங்கள் என்று நாம் கூறுவேனா!! தற்போது உள்ள பயனர்களுக்கு பணிச் சுமையை அதிகரிக்கலாம் என்று உங்கள் கருத்தை ஏற்கிறேன். எனினும் புதுப் பயனர்களைக் எவ்வாறு கையாள வேண்டு என்பதற்கான ஒரு வழிகாட்டலை நாம் கூட்டாக உருவாக்குவது உதவியாக அமையும். --Natkeeran (பேச்சு) 16:06, 5 செப்டெம்பர் 2012 (UTC)  
:: மேலும் பார்க்க
::* :en:Wikipedia:Welcoming committee
::* :en:Wikipedia:Wiki Guides/Welcome new users
::* :en:Wikipedia:Adopt-a-user  
பதிலுக்கும் இணைப்புக்களுக்கும் நன்றி நக்கீரன். த.வி. தரமாக முன்னேற, புதுப் பயனர்களைக் எவ்வாறு கையாள வேண்டு என்பதற்கான ஒரு வழிகாட்டல் இருந்தால் என் ஆதரவும் இருக்கும். --Anton (பேச்சு) 15:08, 6 செப்டெம்பர் 2012 (UTC)
# கும்கி (யானை)

, இந்தியா]]  
**கும்கி** (Kumki) என்பது சிறைப்படுத்தப்பட்டு யானைப்பாகன்களால் பயிற்சி அளிக்கப்பெற்ற, பயமற்ற இந்திய யானைகளின் உள்ளூர்ப் பெயர் ஆகும்.பெரும்பாலும் இந்த கும்கி யானைகள் புதிதாக கைப்பற்றப்பட்ட காட்டு யானைகளை இயல்பான நிலைக்கு மாற்றவும் பயிற்சியளிக்கவும், மனிதக் குடியேற்றங்களில் வரும் காட்டு யானைகளை வழி நடத்தி காட்டுக்குள் அழைத்து செல்லவும் பயன்படுத்தப்படுகின்றன. கும்கி பரவலாக இந்தியக் கோயில்களில் காணப்படும் இயல்பான யானைகள் இல்லை.
# கும்கி (யானை)

## இதனையும் காண்க

- யானைப்பாகன்
# பீ.டி.ஐ பக்டீரியா

**பீ.டி.ஐ பக்டீரியா** (Bacillus thuringiensis israelensis (***Bti***) என்பது ஒருவகை பக்டீரியாக் கூட்டமாகும். இது உயிரியல் கட்டுப்பாட்டு முறையில் குறித்தசில இருசிறகிப் பூச்சிகளின் குடம்பிகளை கட்டுப்படுத்தப்பயன்படுகின்றது. பீ.டி.ஐ இனால் உருவாக்கப்படும் நச்சுப் பதார்த்தம் நுளப்புவகைகள் பூஞ்சைவித்திகள் முதலானவற்றை அழிக்கும் அதே வேளை மனிதர் உட்பட ஏனைய விலங்குகளுக்குப் பாதிப்பில்லை.
# கியூரியோசிட்டி தரையுளவி

செவ்வாய் அறிவியல் ஆய்வுக்கூடத்திட்டத்தில் ஒரு பகுதியாக ஐக்கிய அமெரிக்காவின் நாசா நிறுவனத்தால் செவ்வாய்க்கு அனுப்பப்பட்ட ஒரு தரையுளவியே **கியூரியோசிட்டி** (*Curiosity rover*) ஆகும். இது ஒரு கார் அளவானது. 2011 நவம்பர் 26இல் கேப் கனாவரலில் இருந்து ஏவப்பட்ட MSL ஏவுகணை மூலம் இது செவ்வாய்க்கு அனுப்பப்பட்டது. இது ஆகஸ்து 06ஆம் திகதி 2012இல் வெற்றிகரமாகச் செவ்வாயை வந்தடைந்தது. இது செவ்வாயை அடையும்முன் 563,000,000 கி.மீ. பயணித்துள்ளது. கியூரியோசிட்டி தரையுளவியின் முக்கிய பணிகளாக பின்வருவன உள்ளன:
- செவ்வாயின் புவியியலை ஆராய்தல்.
- செவ்வாயின் காலநிலையை ஆராய்தல்.
- செவ்வாய் உயிர்வாழ்வுக்கு எற்ற கிரகமா என ஆராய்தல்.
# கியூரியோசிட்டி தரையுளவி

## தரையிறக்கம்

செவ்வாயில் , 155 கிலோமீட்டர் அகலம் கொண்ட ஒரு பள்ளத்தில் , விஞ்ஞானிகள் முன்கூட்டியே கணித்துவைத்த இடத்துக்கு ஒரு மைல் தள்ளி கியூரியோசிட்டி தரையுளவி தரையிறங்கியது.இந்த பள்ளத்தை ஒட்டி ஐந்து கிலோமீட்டர் உயரமுடைய ஒரு மலையும் உள்ளது.இந்த மலையின் அடிவாரத்தில் படுகை போன்ற நில அமைப்பு இருப்பது ஒரு காலத்தில் இங்கே கணிசமான அளவில் நீர் ஓடியதைக் குறிப்புணர்த்துகிறது. ஒரு காலத்தில் நுண்ணியிர்கள் வாழ்வதற்குப் பொருத்தமான சுற்றுச்சூழல் செவ்வாயில் இருந்திருக்குமா என்று கண்டறிய இந்த இடத்தில் கியுரியாஸிட்டி தரையிறக்கப்பட்டது.
# பூச்சியுண்ணல்

, பாங்கொக் நகரில் மனித உணவாக நன்கு பொரிக்கப்பட்ட பூச்சிகள் விற்பனைக்கு வைக்கப்பட்டுள்ளன.]]
**பூச்சியுண்ணல்** (*Entomophagy*) என்பது பூச்சிகளை உணவாக உட்கொள்வதைக் குறிக்கும். பூச்சிகள் பல்வேறு விலங்குகளால் உட்கொள்ளப்பட்டாலும், மனிதரால் உட்கொள்ளப்படும்போதே இந்தச் சொல் பயன்படுத்தப்படுகின்றது. பூச்சியுண்ணும் வேறு விலங்குகள் பூச்சியுண்ணிகள் என அழைக்கப்படுகின்றன. சில ஊனுண்ணித் தாவரங்களும் பூச்சியுண்ணிகளாக இருக்கின்றன.  
சில இடங்களில் தமது சாதாரண உணவாகவே பூச்சிகளைப் பயன்படுத்துகின்றனர். அவற்றிலிருக்கும் புரத ஊட்டச்சத்துக் காரணமாக அவற்றை மனிதருக்கான புரத உணவாகக் கொள்ளலாம் என்ற கருத்தும் உள்ளது. ஆனாலும் பல இடங்களில் இது ஏற்றுக்கொள்ளப்படுவதில்லை. இருப்பினும் எதிர்காலத்தில் உலக மக்களின் உணவுத்தேவை அதிகரிக்கையில், பூச்சிகளின் எண்ணிக்கையும் மிக அதிகளவில் இருக்கையில் பூச்சியுண்ணல் மிகச் சாதாரணமானதாக மாறக்கூடும் என்று நம்பப்ப்படுகின்றது.
# பூச்சியுண்ணல்

## பரவல்

மனிதர்கள் பொதுவாக பூச்சிகளை உண்பதில்லை எனக் கருதினாலும், சிலசமயங்களில் ஒரு பூச்சி உண்ணியாக இருக்கின்றார்கள். தாய்லாந்து, சீனா, யப்பான், பிரேசில், மெக்சிகோ, கானா போன்ற நாடுகளில் பூச்சியுண்ணும் பழக்கம் அதிகளவில் காணப்படுகின்றது. ஆனாலும் பல சமூகங்களில் இது சாதாரணமாக நிகழ்வதில்லை. பூச்சியுண்ணல் அபிவிருத்தி அடைந்த பல இடங்களில் அரிதாகவே இருந்தாலும், இலத்தீன் அமெரிக்கா, ஆப்பிரிக்கா, ஆசியா, ஓசியானியாவின் பல அபிவிருத்தியடைந்து வரும் இடங்களில் இந்த பூச்சியுண்ணும் பழக்கம் காணப்படுகின்றது.
# பூச்சியுண்ணல்

## பூச்சிகள்

உண்ணப்படும் பூச்சிகள் பல உள்ளன. வெட்டுக்கிளிகள், எறும்புகள், வண்டுகள், பட்டுப்புழு, சில பூச்சிகளின் குடம்பி, கூட்டுப்புழு பருவநிலைகள் என்பவை இவற்றில் அடங்கும்.
# பூச்சியுண்ணல்

## நன்மைகள்

பூச்சிகளை உணவாக கொள்ளும்போது புரதம் மட்டுமல்லாமல் உயிர்ச்சத்துக்கள், கல்சியம், இரும்புச் சத்து போன்ற கனிமங்கள், கொழுப்பு போன்ற ஊட்டச்சத்துக்களும் கிடைக்கின்றன. அத்துடன் இவற்றை வளர்க்க மிகச் சிறிய இடமே போதுமானதாக இருக்கும்.
# பூச்சியுண்ணல்

## தீமைகள்

பூச்சிகளில் வேறு தீமை தரும் ஒட்டுண்ணிகள் இருக்கக் கூடும். இவை சமைப்பதன்மூலம் நிவர்த்தி செய்யப்படலாம். மேலும், பூச்சிகளில் பூச்சிக்கொல்லிகள் சேர்ந்து இருக்கக்கூடும் என்பதனால் அவை உண்ண முடியாதவை ஆகின்றன. அத்துடன் பூச்சிகள் தாவரங்களை உணவாகக் கொள்ளும்போது, அங்கு களைக்கொல்லி பயன்படுத்தப்பட்டிருப்பின், அதன் நச்சுத்தன்மை பூச்சிகளில் பெருக்கமடைந்து இருக்கும்.
# லவ் அக்சுவலி

***லவ் அக்சுவலி*** (*Love Actually*) என்பது ரிச்சட் கூர்டிசால் இயக்கப்பட்டு 2003 இல் வெளிவந்த காதல் நகைச்சுவை திரைப்படம். திரைக்கதை வெவ்வேறு தனி நபர்களின் உள்வாங்கப்பட்டு பத்து வெவ்வேறு கதைகளினூடாக காதலின் வேறுபட்ட பகுதிகளை ஆராய்கின்றது. இவர்களில் பலர் ஒருவருக்கொருவர் தொடர்புபட்ட கதைகளினூடாக காட்டப்படுகின்றனர். இதில் பல முக்கிய ஆங்கிலேய நடிகர்கள் உள்வாங்கப்பட்டது சிறப்பு.
# வகையிடலின் சங்கிலி விதி

நுண்கணிதத்தில் **வகையிடலின் சங்கிலி விதி** அல்லது **சங்கிலி விதி** (*chain rule*) என்பது வகையிடல் விதிகளுள் ஒன்றாகும். இவ்விதி, இரண்டு அல்லது இரண்டுக்கும் மேற்பட்ட சார்புகளின் சேர்ப்புச் சார்பினை வகையிடும் வழிமுறையைத் தருகிறது. இதன் வாய்ப்பாட்டில், *f* , *g* எனும் இரு வகையிடத்தக்கச் சார்புகளின் சேர்ப்புச் சார்பான இன் வகைக்கெழு *f* , *g* இன் வகைக்கெழுக்கள் மூலம் தரப்படுகிறது.  
வகையிடலிலுள்ள இந்தச் சங்கிலி விதிக்கு ஒத்ததாக தொகையிடலிலுள்ள விதி, பிரதியிடல் விதியாகும்.
# வகையிடலின் சங்கிலி விதி

## வரலாறு

சங்கிலி விதி முதன்முதலில் லைப்னிட்சால் பயன்படுத்தப்பட்டதாகத் தெரியவருகிறது. <math>\sqrt{a + bz + cz^2}</math> என்ற சார்பை வகையிடும் போது இவ்விதி லைப்னிட்சால் பயன்படுத்தப்பட்டுள்ளது. மேலே தரப்பட்ட சார்பானது, வர்க்கமூலம் காணல் மற்றும் <math>a + bz + cz^2</math> ஆகிய சார்புகளின் சேர்ப்பாக அமைகிறது. அவரது நினைவுக் குறிப்பொன்றில் அவரால் இதுபற்றிய குறிப்பு தரப்பட்டுள்ளது. சங்கிலி விதியின் பொதுக் குறியீடு, லைப்னிட்சினுடையதாகும். பிரெஞ்சு கணிதவியலாளர் *லோபிதால்* (L'Hôpital) தனது *Analyse des infiniment petits* புத்தகத்தில் சங்கிலி விதியை மறைமுகமாகப் பயன்படுத்தியிருந்தாலும் வெளிப்படையாக அதுபற்றி எதுவும் குறிப்பிடவில்லை. லைப்னிட்சின் கண்டுபிடிப்பிற்கு நூறாண்டுகளுப்பின் எழுதப்பட்ட ஆய்லரின் பகுப்பியல் புத்தகங்களிலும் சங்கிலி விதி குறித்த எந்தவிதமானதொரு கருத்தும் காணப்படவில்லை.
# வகையிடலின் சங்கிலி விதி

## ஒரு பரிமாணத்தில்

### எடுத்துக்காட்டு 1

வானூர்தியிலிருந்து ஒருவர் வானில் குதித்த *t* வினாடிகளுக்குப் பின்,  
:கடல் மட்டத்திலிருந்து அவருள்ள இடத்தின் உயரம், .
:*h* அலகு உயரத்தில் வளிமண்டல அழுத்தம், .  
இவ்விரண்டு சார்புகளையும் வகையிட்டும், இரண்டையும் சேர்த்தும் பின்வரும் முடிவுகளைப் பெறலாம்:  
- <math>g'(t) = -9.8t</math> இது குதித்தவரின் திசைவேகத்தை *t* நேரத்தில் தருகிறது.
- <math>f'(h) = -10.1325 e^{-0.0001h} </math> இது *h* உயரத்தில், வளிமண்டல அழுத்தத்தின், உயரத்தைப் பொறுத்த மாறுவீதத்தைத் தருகிறது. மேலும் இது கடல் மட்டத்திலிருந்து *h* மீட்டர் உயரத்தில், குதித்தவர் மீது செயல்படும் மிதப்பு விசைக்கு விகிதத்தில் அமையும்.
- <math>(f \circ g)(t) </math> இது குதித்து *t* வினாடிகள் ஆனபின், குதித்தவர் உணரும் வளிமண்டல அழுத்தமாகும்.
- <math>(f \circ g)'(t) </math> இது, குதித்து *t* வினாடிகளுக்குப்பின் குதித்தவர் உணரும் வளிமண்டல அழுத்தத்தின், நேரத்தைப் பொறுத்த மாறுவீதமாகும். மேலும் இது குதித்து *t* வினாடிகளுக்குப் பின் குதித்தவர் மீது செயல்படும் மிதப்பு விசைக்கு விகிதத்தில் அமையும்.  
சங்கிலி விதியின் வாய்ப்பாடு:  
:<math>(f \circ g)'(t) = f'(g(t))g'(t).</math>  
இவ்வாய்ப்பாட்டின்படி மேலே குறிப்பிடப்பட்ட வளிமண்டல அழுத்தத்தின் மாறுவீதம்:  
:<math>(f \circ g)'(t) = \big(\mathord{-}10.1325e^{-0.0001(4000 - 4.9t^2)}\big)\cdot\big(\mathord{-}9.8t\big).</math>
# வகையிடலின் சங்கிலி விதி

## ஒரு பரிமாணத்தில்

### சங்கிலி விதியின் கூற்று

ஒருமாறியில் அமைந்த மெய்யெண் மதிப்புச் சார்புகளுக்கு இவ்விதி எளிய வடிவில் அமைகிறது.  
*g* என்ற சார்பு *c* புள்ளியில் வகையிடத்தக்கதாகவும் (*g*&prime;(*c*) உள்ளது), *f* சார்பு *g*(*c*) இல் வகையிடத்தக்கதாகவும் இருந்தால், இவ்விரண்டு சார்புகளின் தொகுப்புச் சார்பு *f*&nbsp;∘&nbsp;*g* -ம் *c* இல் வகையிடத் தக்கதாக இருக்கும். மேலும் அதன் வகைக்கெழு:  
:<math> (f\circ g)'(c) = f'(g(c))\cdot g'(c) </math>  
:<math>(f\circ g)' = (f'\circ g) \cdot g'\, </math> எனச் சுருக்கமாக எழுதலாம்.  
, எனில் லைப்னிட்சின் குறியீட்டில்:  
:<math>\frac{dy}{dx} = \frac{dy}{du} \cdot \frac{du}{dx}.</math>  
வகையிடப்படும் இடங்களைக் குறிப்பிட்டுப் பின்வருமாறு எழுதலாம்:  
:<math>\.\frac{dy}{dx}\_{x=c} = \.\frac{dy}{du}\_{u = g(c)} \cdot \.\frac{du}{dx}\_{x=c}.\, </math>
# வகையிடலின் சங்கிலி விதி

## ஒரு பரிமாணத்தில்

### சங்கிலி விதியின் கூற்று

#### இரண்டுக்கும் மேற்பட்ட சார்புகளுக்கு

இரண்டுக்கும் மேற்பட்ட சார்புகளின் சேர்ப்புச் சார்புக்குச் சங்கிலி விதியைப் பயன்படுத்தலாம். *f*, *g*, *h* சார்புகளின் சேர்ப்பு என்பது (இதே வரிசையில்), *f* சார்புடன் சார்பின் சேர்ப்பாகும். சார்பின் வகைக்கெழு காண, *f* இன் வகைக்கெழுவும் இன் வகைக்கெழுவும் காண வேண்டும். *f* இன் வகைக்கெழுவை நேரிடையாகவும் இன் வகைக்கெழுவைச் சங்கிலி விதியைப் பயன்படுத்தியும் காணலாம்.  
புள்ளியில்,  
:<math>(f \circ g \circ h)'(a) = f'((g \circ h)(a))(g \circ h)'(a) = f'((g \circ h)(a))g'(h(a))h'(a)</math>  
லைப்னிட்சின் குறியீட்டில்:  
:<math>\frac{dy}{dx} = \.\frac{dy}{du}\_{u=g(h(a))}\cdot\.\frac{du}{dv}\_{v=h(a)}\cdot\.\frac{dv}{dx}\_{x=a}</math>
அல்லது சுருக்கமாக,
:<math>\frac{dy}{dx} = \frac{dy}{du}\cdot\frac{du}{dv}\cdot\frac{dv}{dx}</math>  
எடுத்துக்காட்டு:  
:<math>y = e^{\sin {x^2}}</math>  
இச்சார்பை கீழ்க்காணும் சார்புகளின் தொகுப்பாகக் கொள்ளலாம்:  
:<math>\begin{align}
y &= f(u) = e^u, \\
u &= g(v) = \sin v, \\
v &= h(x) = x^2.
\end{align}</math>  
இவற்றின் வகைக்கெழுக்கள்:  
:<math>\begin{align}
\frac{dy}{du} &= f'(u) = e^u, \\
\frac{du}{dv} &= g'(v) = \cos v, \\
\frac{dv}{dx} &= h'(x) = 2x.
\end{align}</math>  
சங்கிலி விதியைப் பயன்படுத்த:
:<math>\frac{dy}{dx} = \frac{dy}{du}\cdot\frac{du}{dv}\cdot\frac{dv}{dx}</math>  
:<math>\frac{dy}{dx} = e^{\sin {x^2}}\cdot\cos{x^2}\cdot 2x</math>  
சார்பை மற்றும் *h* சார்புகளின் தொகுப்பாகவும் எடுத்துக் கொள்ளலாம்.  
இம்முறையில் சங்கிலி விதியைப் பயன்படுத்த:  
:<math>(f \circ g \circ h)'(a) = (f \circ g)'(h(a))h'(a) = f'(g(h(a))g'(h(a))h'(a).</math>  
இந்த முடிவும் முதலில் கணக்கிட்டதும் சமமாகவே உள்ளதற்குக் காரணம்
:<math>(f \circ g )\circ h = f \circ (g \circ h) </math> என்பதே.
# வகையிடலின் சங்கிலி விதி

## ஒரு பரிமாணத்தில்

### சங்கிலி விதியின் கூற்று

#### வகுத்தல் விதி

சில வகையிடல் விதிகளைச் சங்கிலி விதியைப் பயன்படுத்தி அடையலாம். எடுத்துக்காட்டாக, வகுத்தல் விதியைச் சங்கிலி விதி, பெருக்கல் விதி இரண்டையும் பயன்படுத்திப் பெறலாம்.  
:<math>\begin{align}
\frac{d}{dx}\(\frac{f(x)}{g(x)}\)
&= \frac{d}{dx}\(f(x)\cdot\frac{1}{g(x)}\) \\
&= f'(x)\cdot\frac{1}{g(x)} + f(x)\cdot\frac{d}{dx}\(\frac{1}{g(x)}\).
\end{align}</math>  
பெருக்கல் விதிப்படி இம்முடிவு கிடைத்துள்ளது. இதற்குப்பின் 1/*g*(*x*) சார்பானது, *g* மற்றும் தலைகீழிச் சார்பின் சேர்ப்பாக எடுத்துக்கொள்ளப்பட்டு கொண்டு சங்கிலி விதிப்படி வகையிடப்படுகிறது. தலைகீழிச் சார்பு *x* உடன் 1/*x* ஐ இணைக்கிறது. 1/*x* இன் வகைக்கெழு &minus;1/*x*<sup>2</sup>.  
என்வே மேலுள்ள முடிவிற்குச் சங்கிலி விதியைப் பயன்படுத்த:  
:<math>f'(x)\cdot\frac{1}{g(x)} + f(x)\cdot\(-\frac{1}{g(x)^2}\cdot g'(x)\)
= \frac{f'(x)g(x) - f(x)g'(x)}{g(x)^2},</math>
இதுவே வகையிடலின் வகுத்தல் விதியாகும்.
# வகையிடலின் சங்கிலி விதி

## ஒரு பரிமாணத்தில்

### சங்கிலி விதியின் கூற்று

#### நேர்மாறுச் சார்புகளின் வகைக்கெழுக்கள்

சார்புக்கு, நேர்மாறுச் சார்பு உள்ளது எனில் அதனை *f* எனக் கொண்டால், ஆகும். *f* இன் வகைக்கெழுவை, *g* இன் வகைக்கெழு மூலம் காண முடியும்.  
*g* இன் நேர்மாறுச் சார்பு *f* என்பதால்,
:<math>f(g(x)) = x.</math>  
எனவே இருபுறமுமுள்ள சார்புகளின் வகைக்கெழுக்களும் சமமாக இருக்கும். *x* இன் வகைக்கெழு 1.  
:<math>f'(g(x))g'(x) = 1.</math>  
:<math> f(y) = x </math>எனப் பிரதியிட,  
:<math>\begin{align}
f'(g(f(y)))g'(f(y)) &= 1 \\
f'(y)g'(f(y)) &= 1 \\
f'(y) = \frac{1}{g'(f(y))}.
\end{align}</math>  
எடுத்துக்காட்டு:  
:<math> g(x) = e^x </math> எனில்,  
இதன் நேர்மாறுச் சார்பு: <math> f(y) = \ln y </math>  
மேலும் வகைக்கெழு,  
:<math> g'(x) = e^x .</math>  
எனவே நேர்மாறுச் சார்பின் வகைக்கெழு காண மேலே தரப்பட்டுள்ள வாய்ப்பாட்டின்படி:  
:<math>\frac{d}{dy}\ln y = \frac{1}{e^{\ln y}} = \frac{1}{y}.</math>  
*g* , அதன் நேர்மாறு *f* இரண்டும் வகையிடத் தக்கவையாக இருந்தால் இவ்வாய்ப்பாடு உண்மையாகும். இரண்டில் ஏதேனும் ஒன்று வகையிடத் தக்கதாக இல்லையெனில் இவ்வாய்ப்பாடு பயனளிக்காது.  
எடுத்துக்காட்டாக,  
:<math> g(x) = x^3 .</math> எனில் அதன் நேர்மாறுச் சார்பு:  
:<math> f(y) = y^\frac{1}{3} </math>  
இச்சார்பு x=0 இல் வகையிடத்தக்கது இல்லை. எனவே சார்பு *f* இன் வகைக்கெழுவை x=0 இல் மேற்கூறப்பட்ட வாய்ப்பாட்டினைப் பயன்படுத்திக் காண முற்பட்டால் 1/0 எனக் கிடைக்கும். இது வரையறுக்கப்படாத ஒன்றாகும். எனவே இங்கு இவ்வாய்ப்பாட்டைப் பயன்படுத்த முடியாது.
# வகையிடலின் சங்கிலி விதி

## ஒரு பரிமாணத்தில்

### உயர்வரிசை வகைக்கெழுக்கள்

*ஃபா டி புருனோவின் வாய்ப்பாடு*, சங்கிலி விதியை உயர்வரிசை வகைக்கெழுக்களுக்கு பொதுமைப்படுத்துகிறது.  
:<math>\frac{d (f \circ g) }{dx} = \frac{df}{dg}\frac{dg}{dx}</math>
:<math>
\frac{d^2 (f \circ g) }{d x^2}
= \frac{d^2 f}{d g^2}\(\frac{dg}{dx}\)^2
+ \frac{df}{dg}\frac{d^2 g}{dx^2}
</math>
:<math>
\frac{d^3 (f \circ g) }{d x^3}
= \frac{d^3 f}{d g^3} \(\frac{dg}{dx}\)^3
+ 3 \frac{d^2 f}{d g^2} \frac{dg}{dx} \frac{d^2 g}{d x^2}
+ \frac{df}{dg} \frac{d^3 g}{d x^3}
</math>
:<math>
\frac{d^4 (f \circ g) }{d x^4}
=\frac{d^4 f}{dg^4} \(\frac{dg}{dx}\)^4
+ 6 \frac{d^3 f}{d g^3} \(\frac{dg}{dx}\)^2 \frac{d^2 g}{d x^2}
+ \frac{d^2 f}{d g^2} \\{ 4 \frac{dg}{dx} \frac{d^3 g}{dx^3} + 3\(\frac{d^2 g}{dx^2}\)^2\\}
+ \frac{df}{dg}\frac{d^4 g}{dx^4}.
</math>
# வகையிடலின் சங்கிலி விதி

## உயர்பரிமாணங்களில் சங்கிலி விதி

உயர்பரிமாணங்களுக்கு சங்கிலி விதியின் எளிமையான பொதுமைப்படுத்தலில் முழு வகைக்கெழு பயன்படுத்தப்படுகிறது. ஒரு சார்பின் முழு வகைக்கெழு அச்சார்பு எல்லாத் திசைகளிலும் எவ்வாறு மாறுகிறது என்பதைக் குறிக்கும் நேரியல் உருமாற்றமாகும்.  
இரண்டும் வகையிடத்தக்க சார்புகள். *D* முதல் வகைக்கெழுச் செயலி எனில்,  
**R**<sup>*n*</sup> இல் அமைந்த ஒரு புள்ளி **a** எனில், உயர்பரிமாணச் சங்கிலி விதியின் வாய்ப்பாடு:  
:<math>D_{\mathbf{a}}(f \circ g) = D_{g(\mathbf{a})}f \circ D_{\mathbf{a}}g,</math>
அல்லது சுருக்கமாக,
:<math>D(f \circ g) = Df \circ Dg.</math>  
ஜேக்கோபிய அணிகளின் வாயிலாக இவ்விதி:
:<math>J_{\mathbf{a}}(f \circ g) = J_{g(\mathbf{a})}(f)J_{\mathbf{a}}(g),</math>  
பகுதி வகைக்கெழுவிற்கு:  
மற்றும் எனில்:  
:<math>\frac{\partial(f_1, \ldots, f_k)}{\partial(x_1, \ldots, x_n)} = \frac{\partial(f_1, \ldots, f_k)}{\partial(u_1, \ldots, u_m)}\frac{\partial(g_1, \ldots, g_m)}{\partial(x_1, \ldots, x_n)}.</math>  
:<math>\frac{\partial(f_1, \ldots, f_k)}{\partial x_i} = \frac{\partial(f_1, \ldots, f_k)}{\partial(u_1, \ldots, u_m)}\frac{\partial(g_1, \ldots, g_m)}{\partial x_i}.</math>
:<math>\frac{\partial(f_1, \ldots, f_k)}{\partial x_i} = \sum_{\ell = 1}^m \frac{\partial(f_1, \ldots, f_k)}{\partial u_\ell}\frac{\partial g_\ell}{\partial x_i}.</math>  
எனில், *f* ஒரு மெய்மதிப்புச் சார்பாகும். இதற்கான வாய்ப்பாடு:
:<math>\frac{\partial f}{\partial x_i} = \sum_{\ell = 1}^m \frac{\partial f}{\partial u_\ell}\frac{\partial g_\ell}{\partial x_i}.</math>
# வகையிடலின் சங்கிலி விதி

## உயர்பரிமாணங்களில் சங்கிலி விதி

### எடுத்துக்காட்டு

:<math>\,u = x^2 + 2y,</math> <math>\,x = r\sin(t),</math> <math>\,y = \sin^2(t)</math>  
சங்கிலி விதியைப் பயன்படுத்த:
:<math>\frac{\partial u}{\partial r}=\frac{\partial u}{\partial x}\frac{\partial x}{\partial r}+\frac{\partial u}{\partial y}\frac{\partial y}{\partial r} = \(2x\)\(\sin(t)\)+\(2\)\(0\)=2r\sin^2(t)</math>
மற்றும்
:<math>\frac{\partial u}{\partial t}=\frac{\partial u}{\partial x}\frac{\partial x}{\partial t}+\frac{\partial u}{\partial y}\frac{\partial y}{\partial t} = \(2x\)\(r\cos(t)\)+\(2\)\(2\sin(t)\cos(t)\)</math>
:<math> = 2\(r\sin(t)\)r\cos(t)+4\sin(t)\cos(t) = 2\(r^2+2\)\sin(t)\cos(t).</math>
# வகையிடலின் சங்கிலி விதி

## உயர்பரிமாணங்களில் சங்கிலி விதி

### பலமாறிச் சார்புகளின் உயர்வரிசை வகைக்கெழுக்கள்

ஃபா டி புருனோவின் வாய்ப்பாடு ஒரு மாறியில் அமைந்த சார்புகளின் உயர்வரிசை வகைடிடலைப் பலமாறிகளில் அமைந்த சார்புகளுக்குப் பொதுமைப்படுத்துகிறது.  
இன் சார்பாக *f* இருந்தால் இன் இரண்டாம் வகைக்கெழு:  
:<math>\frac{\partial^2 (f \circ g)}{\partial x_i \partial x_j} = \sum_k \frac{\partial f}{\partial u_k}\frac{\partial^2 g_k}{\partial x_i \partial x_j} + \sum_{k, \ell} \frac{\partial^2 f}{\partial u_k \partial u_\ell}\frac{\partial g_k}{\partial x_i}\frac{\partial g_\ell}{\partial x_j}.</math>
# பிளக் காக் டவுன் (திரைப்படம்)

***பிளக் காக் டவுன்*** (*Black Hawk Down*) என்பது மெகமட் பராத் அடிட் எனும் சோமாலிய போர்த்தலைவரைக் கைது செய்ய ஐக்கிய அமெரிக்கா ஒருங்கிணைந்து நடாத்திய மொகடீசுப் போர் பற்றிய, 2001 இல் வெளியாகிய அமெரிக்க நாடக போர் திரைப்படமாகும். இத்திரைப்படம் *பிளக் காக் டவுன்* எனும் மொகடீசுப் போர் பற்றிய புதினத்தை அடிப்படையாகக் கொண்டு உருவாக்கப்பட்டது. கிளாடியேட்டர் திரைப்படத்தை இயக்கிய ரிட்லி சுகாட், இத்திரைப்படத்தினை இயக்கி, தயாரித்துள்ளார். இதில் பல முக்கிய மற்றூம் பிரபல ஹாலிவுட் நடிகர்கள் நடித்துள்ளனர். இத்திரைப்படம் இரு ஆசுக்கர் விருதுகளை சிறந்த பட தொகுப்பிற்கும், சிறந்த ஓசைக்கும் வென்றது. இத்திரைப்படம் அமெரிக்காவில் நல்ல விமரிசனத்தையும், சோமாலியாவில் பலத்த எதிர் விமரிசனத்தையும் பெற்றது.
# பிளக் காக் டவுன் (திரைப்படம்)

## இதனையும் பார்க்க

- டெல்டா படை
# பொதியில் முனிவன்

**பொதியில் முனிவன்** என்னும் தொடர் அகத்தியனைக் குறிக்கும். ஆய் நாட்டுப் பொதியமலை சங்கநூல்களில் பெரிதுபடுத்திப் பேசப்பட்ட மலைகளில் ஒன்று. சங்ககாலக் கணியர் விண்மீன்களில் ஒன்றுக்கு ‘அகத்தியன்’ எனப் பெயரிட்டு வழங்கிவந்தனர். தமிழர் வானியல் இந்த விண்மீன் இடம் பெயர்ந்த்தைக் குறிப்பிடுகிறது. நல்லந்துவனார் என்னும் புலவர் இதனைக் குறிப்பிட்டுள்ளார்.  
பொதியில் என்பது பொதியமலையைம், ஊர்ப் பொதுச் சாவடியையும் குறிக்கும்.
# த தின் ரெட் லைன் (1998 திரைப்படம்)

ஏழு அகாதமி விருதுகளான சிறந்த படம், சிறந்த இயக்குநர், சிறந்த உள்வாங்கப்பட்ட திரைக்கதை, சிறந்த திரைப்படக்கலை, சிறந்த படத்தொகுப்பு, சிறந்த தொடக்க கணிப்பெண், சிறந்த ஒலிக்கலவை ஆகியவற்றுக்கு இது பரந்துரைக்கப்பட்டது. 1999 பேர்லின் பன்னபட்டு திரைப்பட விழாவில் இது பொற் கரடி விருதினை வென்றது.
# புளியந்தீவு (மட்டக்களப்பு)

**புளியந்தீவு** (*Puliyanthivu*) என்பது மட்டக்களப்பு வாவியில் அமைந்துள்ள தீவுகளில் ஒன்றும், மட்டக்களப்பு நகராகவும் உள்ளது. இங்கு அரசின் முக்கிய பணிமனைகள், வங்கிகள், பாடசாலைகள், வைத்தியசாலைகள், தபால் நிலையம், கடைகள், சமய வணக்க நிலையங்கள் என முக்கிய கட்டமைப்புக்கள் அமைந்துள்ளன.
# புளியந்தீவு (மட்டக்களப்பு)

## பெயர்க் காரணம்

மட்டக்களப்புத் தமிழகம் இங்கு *புலியன்* எனும் வேடர்குலத் தலைவன் ஆண்ட காரணத்தினால் இத்தீவு புளியந்தீவு என அழைக்கப்படலாயிற்று என விபுலானந்த அடிகளை மேற்கோள் காட்டுகின்றது. அதேவேளை, *புளிந்தர்* என்ற பூர்வீக சாதியினர் இருந்ததாக மகாவம்சம் குறிப்பிடுவதும் அதில் கூட்டிக் காட்டப்பட்டுள்ளது. மேலும், மட்டக்களப்புத் தமிழகத்தின் ஊர்கள் பல மரம், குளம் போன்றவற்றால் அழைக்கப்படுவதைப்போன்று, இத்தீவில் புளிய மரங்கள் நிறைந்து நின்றதால் புளியந்தீவு என அழைக்கப்பட வாய்ப்புள்ளது எனக் கூறுகின்றது.
# புளியந்தீவு (மட்டக்களப்பு)

## வரலாறு

11ம் நூற்றாண்டில், சோழப் பேரரசின் கீழ் மட்டக்களப்பினை ஆண்ட *கதிர்சுதன்* எனப்படும் மன்னனின் ஏழு மந்திரிமார்களில் ஒருவனாகிய *புளியமாறன்* இங்கு சிற்றரசனாக இருந்ததாக கூறப்படுகின்றது.
# புளியந்தீவு (மட்டக்களப்பு)

## இதனையும் பார்க்க

- மட்டக்களப்பு வாயில்
# கோட்டைமுனை (மட்டக்களப்பு)

**கோட்டைமுனை** மட்டக்களப்பு நகரத்திலுள்ள ஒர் பகுதியாகும். அரச, தனியார் நிறுவனங்களுடன் அமைந்துள்ள இது கல்முனை - திருகோணமலை வீதிகள் சந்திக்கும் இடத்தில் அமைந்துள்ளது. காலனித்துவ ஆட்சியில் புளியந்தீவு முக்கிய இடமாக அமைந்தது. அதனால் அங்கு ஒர் பாதுகாப்புக் கோட்டையும் அமைந்தது. அதற்கு எதிர்ப்புற முனையில் இது அமைந்ததால் கோட்டைமுனை என அழைக்கப்படலாயிற்று.
# புதூர் (மட்டக்களப்பு)

**புதூர்** என்பது புளியந்தீவிற்கு மேற்கில் உள்ள புராதன குடியேற்றப் பகுதிகளில் ஒன்றாகும். அவற்றில் திமிலைதீவு, வளையிறவு என்பன குறிப்பிடத்தக்க புராதன குடியேற்ற இடங்களாகும். மட்டக்களப்பு நகரான புளியந்தீவை பிரதான நிலப்பகுதிகளுடன் இணைக்கும் மூன்று பாலங்களில் ஒன்று இங்கு அமைந்துள்ளது. இங்குள்ள இலங்கை வான்படையின் விமானத்தளம் ஒன்று வான்வெளிப் பயணத்தில் சிறிதளவு பங்காற்றுகின்றது.
# தேசிய சுதந்திர முன்னணி

**தேசிய சுதந்திர முன்னணி** (*National Freedom Front*, NFF அல்லது *Jathika Nidahas Peramuna* (JNP)) என்பது இலங்கையின் ஓர் அரசியல் கட்சி. இது மக்கள் விடுதலை முன்னணியில் இருந்து பிரிந்த பத்து நாடாளுமன்ற உறுப்பினர்களால் அதன் தலைவரான விமல் வீரவன்ச என்பவரால் நிறுவப்பட்டது. இதன் அரசியல் நடவடிக்கைகள் 2008, மே 14 ஆம் நாள் ஆரம்பமாயின.
# தேசிய சுதந்திர முன்னணி

## வரலாறு

ஜேவிபி என அழைக்கப்படும் மக்கள் விடுதலை முன்னணி 1965 ஆம் ஆண்டு இலங்கை கம்யூனிஸ்ட் கட்சியில் இருந்து பிரிந்த ரோகண விஜேவீரவினால் ஆரம்பிக்கப்பட்டது. இக்கட்சி 1971 ஆம் ஆண்டில் அன்றைய ஆளும் இலங்கை சுதந்திரக் கட்சி அரசுக்கு எதிராகவும், 1988-1989 காலப்பகுதியில் அன்றைய ஆளும் கட்சியான ஐக்கிய தேசியக் கட்சி அரசுக்கு எதிராகவும் இரண்டு தடவைகள் ஆயுதக் கிளர்ச்சியில் ஈடுபட்டது. 1989 ஆம் ஆண்டில் அதன் தலைவர் ரோகண விஜேவீர கொல்லப்பட்டதும், சனநாயக அரசியலில் ஈடுபட்டு 1994 நாடாளுமன்றத் தேர்தல்களிலும் பங்கு பற்றியது.  
பல்வேறு குற்றச்சாட்டுகளுக்காக அதன் தலைவர் விமல் வீரவன்ச 2008 மார்ச் 21 இல் மக்கள் விடுதலை முன்னணி கட்சியின் தலைமைப் பொறுப்பில் இருந்தும், அதன் உறுப்பினர் பொறுப்பில் இருந்தும் நீக்கப்பட்டார். இதனை அடுத்து 2008 மே 14 இல் தேசிய சுதந்திர முன்னணி என்ற பெயரில் புதிய கட்சியை ஆரம்பித்தார்.
# லெசூலா

**லெசூலா** (*Cercopithecus lomamiensis*) கொங்கோ நாட்டில் லொமாமி பள்ளத்தாக்குப் பகுதியில் கண்டுபிடிக்கப்பட்ட ஒரு பழைய குரங்கினம் ஆகும். இது 2007 இல் முதலில் கண்டுபிடிக்கப்பட்டது. இது 2012 ல் பதிப்புமூலம் உறுதிசெய்யப்பட்டது. லெசூலா 1984க்குப் பின் ஆபிரிக்காவில் கண்டறியப்பட்ட இரண்டாவது புதிய குரங்கினமாகும்.  
லெசூலா கொங்கோவின் மழைக்காடுகளில் வாழ்ந்ததற்கான 2007 மாதிரி அடையாளங்கள் கொங்கோவின் ஒபலா கிராமத்தில் கண்டறியப்பட்டன. அத்துடன் அவை காடுகளிலும் அவதானிக்கப்பட்டன. இது நாட்டின் நடுப்பகுதியில் உள்ள லொமாமி ஆற்றிலிருந்து சுவாப்பா ஆறு வரையான பகுதியாகும்.  
இவ் இனத்தைச் சேர்ந்த குரங்கொன்று கடந்த 2007 ஆம் ஆண்டு ஆய்வாளர்களின் கண்ணில் பட்டுள்ளது.  
இதனைத்தொடர்ந்து கொங்கோவின் காட்டுப்பகுதிகளில் கடந்த 5 வருடங்களாகத் தேடி, மரபணுவியல் மற்றும் உயிரியல் ஆராய்ச்சிகளை நடத்தி இக்குரங்கினமானது , விஞ்ஞான உலகுக்கு புதியது என்பதனை உறுதிசெய்துள்ளனர்.  
கொங்கோவின் மையப்பகுதியில் உள்ள மழைக்காடுகளில் இக்குரங்கினமானது அதிகமாக வாழ்வதாக ஆராய்ச்சியாளர்கள் தெரிவிக்கின்றனர்.  
இக்குரங்குகள் இறைச்சிக்காக வேட்டையாடப்படுவதாகவும் இதனால் இவ்வினம் வேகமாக அழியக்கூடிய சாத்தியங்கள் நிலவுவதாகவும் விஞ்ஞானிகள் தெரிவித்துள்ளனர்.  
'லெசூலா' குரங்குகளானவை 'சேர்கோபிதகஸ் ஹம்லைனி' (Cercopithecus hamlyni) என்றழைக்கப்படும் ஆந்தை முகக் குரங்குகளின் முகத்தோற்றத்தினை ஒத்ததாகக் காணப்படுகின்ற போதிலும் இவை அவற்றிலிருந்து வேறுபட்டதென ஆராய்ச்சியாளர்கள் தெரிவிக்கின்றனர்.  
ஆபிரிக்காவில் கடந்த 28 ஆண்டுகளில் கண்டுபிடிக்கப்பட்ட 2 ஆவது புதிய குரங்கினம் இதுவென்பது குறிப்பிடத்தக்கது.
# பியார்னே இசுற்றூத்திரப்பு

**பியார்னே இசுற்றூத்திரப்பு** (*Bjarne Stroustrup*) தென்மார்க்கைச் சேர்ந்த கணிப்பொறி ஆய்வாளர் ஆவார். புகழ்பெற்ற சி++ என்ற நிரலாக்க மொழியை, சி மொழியை அடிப்படையாகக் கொண்டு வடிவமைத்தவர் இவரே. தற்போது டெக்சாசு பல்கலைக்கழகத்தில் முனைவராய் உள்ளார். சி++ குறித்த பல்வேறு புத்தகங்களை எழுதியுள்ளார் சி++ மொழியை தரப்படுத்துவதிலும் முனைப்பாக உள்ளார்.
# பியார்னே இசுற்றூத்திரப்பு

## வெளியிணைப்புகள்

- Bjarne Stroustrup's homepage
- Bjarne Stroustrup's Texas A&M homepage
- Meet Bjarne Stroustrup (Video)
- List of interviews with Bjarne Stroustrup
- A hoax interview transcript with IEEE's *Computer* magazine.
- The real Stroustrup Interview with IEEE's *Computer* magazine, June 1998 (alternative)
- Computerworld Interview with Bjarne Stroustrup
- Bjarne Stroustrup's FAQ, Class
# கொச்சி மெட்ரோ

**கொச்சி மெட்ரோ** என்பது கேரளாவின் கொச்சி நகரத்தின் பொதுப் போக்குவரத்து தேவைக்காக வரைவு செய்யப்பட்ட விரைவுப் போக்குவரத்துத் திட்டமாகும்.
இத்திட்டத்தின் முதல் கட்டம் 2011ஆம் ஆண்டிலேயே துவக்கப்பட்டாலும், அரசியல் காரணங்களால் கட்டமைப்புத் தடை பெற்றிருந்தது. இருப்பினும் ஆட்சி மாறிய பின்னர் 2012 மார்ச்சு 22 அன்று நடுவண் அரசு இத்திட்டத்தை கூட்டு நிறுவனமாக இயக்க அனுமதி அளித்தது. அதன்படி இதன் முதல் கட்டம் 5181 கோடி செலவில் கட்டப்பட்டு 2016ஆம் ஆண்டு நிறைவுபெற திட்டமிடப்பட்டுள்ளது.
# கொச்சி மெட்ரோ

## நிலையங்கள்

| # | நிலையத்தின் பெயர் | தொலைவு (கி.மீ) | தொலைவு (கி.மீ) | நடைமேடையின் வகை | Alignment description |  |
| --- | --- | --- | --- | --- | --- | --- |
| 1 | ஆலுவை | ആലുവ | -0.090 | 0 | Side | On 1000 metres curve |
| 2 | புளிஞ்சோடு | പുളിഞ്ചോട് | 1.814 | 1.904 | Side | Curved |
| 3 | கம்பனிப்படி | കമ്പനിപ്പടി | 2.756 | 0.942 | Side | Straight |
| 4 | அம்பாட்டுக்காவு | അമ്പാട്ടുകാവ് | 3.764 | 1.008 | Side | Straight |
| 5 | முட்டம் | മുട്ടം | 4.723 | 0.959 | Side & Island | Straight Curved |
| 6 | களமசேரி | കളമശ്ശേരി | 8.144 | Side | Straight |  |
| 7 | கொச்சின் பல்கலைக்கழகம் | കൊച്ചിൻ യൂണിവേഴ്സിറ്റി | Side | Straight |  |  |
| 8 | பத்தடிப்பாலம் | പത്തടിപ്പാലം | 9.146 | Side | Straight |  |
| 9 | இடப்பள்ளி | ഇടപ്പള്ളി | 12.023 | Side | Straight |  |
| 10 | சங்கம்புழை பார்க் | ചങ്ങമ്പുഴപാർക്ക് | Side | Straight |  |  |
| 11 | பாலாரிவட்டம் | പാലാരിവട്ടം | 13.071 | Side | Straight |  |
| 12 | ஜே.எல்.என் ஸ்டேடியம் | ജെ എൽ എൻ സ്റ്റേഡിയം | 14.126 | 1.055 | Side | Straight |
| 13 | கலூர் | കലൂർ | 15.221 | 1.095 | Side | Straight |
| 14 | டவுன் ஹால் | ടൗണ് ഹാൾ | 15.711 | 0.490 | Side | Straight |
| 15 | எம்.ஜி. ரோடு | എം ജി റോഡ് | Side | Straight |  |  |
| 16 | மகாராஜாவின் கல்லூரி, எர்ணாகுளம் | മഹാരാജാസ് കോളേജ് | 16.899 | Side | Straight |  |
| 17 | தெற்கு எறணாகுளம் | എറണാകുളം സൌത്ത് | 19.332 | 1.229 | Side | Straight |
| 18 | கடவந்திரை | കടവന്ത്ര | Side | Straight |  |  |
| 19 | எளங்குளம் | എളംകുളം | 21.341 | Side | Straight |  |
| 20 | வைற்றிலா | വൈറ്റില | 22.447 | 1.106 | Side | Straight |
| 21 | தைக்கூடம் | തൈക്കൂടം | 23.703 | 1.256 | Side | Straight |
| 22 | பேட்டை | പേട്ട | 24.822 | 1.119 | Side | Straight |
| 23 | திருப்பூணித்துறை | Side | Straight | } |  |  |
# கொச்சி மெட்ரோ

## விரிவாக்கம்

இந்த வழித்தடத்தை காக்காநாடு வரை நீட்டிக்க கேரள அரசு முடிவு செய்துள்ளது. பாலாரிவட்டம் சந்திப்பு, பாலாரிவட்டம் பைபாஸ், செம்புமூக்கு, வாழக்கலா, குன்னும்புரம், காக்காநாடு சந்திப்பு, கொச்சி சிறப்பு பொருளாதார மண்டலம், சிற்றெட்டுக்கரை, ராஜகிரி, இன்போபார்க் 1, இன்போபார்க் 2 ஆகிய நிறுத்தங்களைக் கொண்டிருக்கும்.
# சென்னை மோனோரெயில்

**சென்னை மோனோரெயில் ** (*Chennai Monorail*) அல்லது **சென்னை ஒற்றைத் தண்டூர்தி** தமிழ்நாட்டின் சென்னை நகரின் போக்குவரத்திற்காக கட்டமைக்கப்பட உள்ள ஓர் ஒற்றைத் தண்டூர்தி விரைவுப் போக்குவரத்து அமைப்பாகும். இது சென்னைப் பெருநகர் வளர்ச்சிக் குழுமத்தின் *நெடுங்கால நகரக போக்குவரத்து திட்டத்தின் இரண்டாம் பெருந்திட்டத்தில்* இது முன்மொழியப்பட்டுள்ளது.  
நான்கு வழித்தடங்களில் ஒற்றைத் தண்டூர்தி விட அரசு முடிவெடுத்துள்ளது.
1. வண்டலூர் - வேளச்சேரி (23 கி.மீ.)
1. பூவிருந்தவல்லி - கத்திப்பாரா சந்திப்பு (16 கி.மீ.)
1. பூவிருந்தவல்லி - வடபழனி (18 கி.மீ.)
1. வண்டலூர் - புழல் (54 கி.மீ.)  
முதல் 3 வழித்தடங்களில் 8,500 கோடி ரூபாய் செலவில் பணிகளை தொடங்கிவிட்டு, நான்காவது வழித்தடத்தை பின்னர் தொடங்குவது எனவும் முடிவெடுக்கப்பட்டுள்ளது.
# மனோஜ் குமார்

**மனோஜ் குமார்** அல்லது(**ஹரிகிருஷ்ணன் கிரி கோசுவாமி**) 24 சூலை 1937 – 4 ஏப்பிரல் 2025) இந்தித் திரைப்படங்களில் பணியாற்றிய இந்திய நடிகர், திரைப்பட இயக்குநர், திரைக்கதை எழுத்தாளர், பாடலாசிரியர், திரைக்கதை ஆசிரியர் ஆவார். இந்தியத் திரைப்படத்துறையில் இவர் மிகவும் வெற்றிபெற்ற, மிகச்சிறந்த நடிகர்களில் ஒருவராக இருந்தார். தேசபக்தித் திரைப்படங்களைத் தயாரித்து நடிப்பவராக அறியப்பட்டார், மேலும் இவருக்கு * 'பாரத் குமார்' * என்ற புனைபெயர் வழங்கப்பட்டது.  
இந்தியத் திரைப்படத்துறையில் இவரின் பங்களிப்புகளுக்காக, இந்திய அரசு 1992-இல் பத்மசிறீ விருதும், 2015-இல் தாதாசாகெப் பால்கே விருதும் வழங்கி கௌரவித்தது. மனோஜ் தேசிய திரைப்பட விருதும், ஏழு தடவை பிலிம்பேர் விருதும் பெற்றவர்.
# மனோஜ் குமார்

## ஆரம்பகால வாழ்க்கை

மனோஜ் குமார் பஞ்சாபி இந்து பிராமணர் குடும்பத்தில் பிரித்தானிய இந்தியா, வடமேற்கு எல்லையிலுள்ள ஆப்டாபாத் என்ற நகரில் பிறந்தார். மனோஜின் இயற்பெயர் ஹரிகிருஷ்ணன் கிரி கோசுவாமி.
# மனோஜ் குமார்

## பெற்ற விருதுகள்

- சிறந்த நடிகருக்கான பிலிம்பேர் விருது
- பத்மஸ்ரீ விருது
- பால்கே ரத்னா விருது
- வாழ் நாள் சாதனையாளர் விருது
# அருண் விஜய்

**அருண் விஜயகுமார்** ஓர் தமிழ்<nowiki/>த் திரைப்பட நடிகராவார். இவர் நடிகர் விஜயகுமாரின் மகன் ஆவார். மலை மலை, இயற்கை, தடையறத் தாக்க ஆகிய திரைப்படங்களில் நடித்துள்ளார்.
# அருண் விஜய்

## திரைப்படப் பட்டியல்

| ஆண்டு | திரைப்படம் | கதாப்பாத்திரம் | குறிப்பு |
| --- | --- | --- | --- |
| - | 1995 | முறை மாப்பிள்ளை | ராஜா |
| 1996 | பிரியம் | அரிமத் |  |
| 1997 | கங்கா கவுரி | சிவா |  |
| காத்திருந்த காதல் | மயில்சாமி |  |  |
| 1998 | துள்ளித் திரிந்த காலம் | அசோக் |  |
| 2000 | கண்ணால் பேசவா | அருண் |  |
| அன்புடன் | சத்யா |  |  |
| 2001 | பாண்டவர் பூமி | தமிழரசன் |  |
| 2002 | முத்தம் | பரத் |  |
| 2003 | இயற்கை | முகுந்தன் |  |
| 2004 | ஜனனம் | சூரியா |  |
| 2006 | அழகாய் இருக்கிறாய் பயமாய் இருக்கிறது | பிரேம் |  |
| 2007 | தவம் | சுப்பிரமணியம் |  |
| 2008 | வேதா | விஜய் |  |
| 2009 | மலை மலை | வெற்றிவேல் |  |
| 2010 | துணிச்சல் | சிவா |  |
| மாஞ்சா வேலு | வேலு |  |  |
| 2012 | தடையறத் தாக்க | செல்வா |  |
| 2015 | என்னை அறிந்தால் | விக்டர் |  |
| 2017 | குற்றம் 23 | வெற்றிமாறன் ஐபிஎஸ் |  |
| 2018 | செக்கச்சிவந்த வானம் | தியாகு |  |
| 2019 | தடம் | எழில்/கவின் |  |
| சாஹோ | விஸ்வனாக் ராய் / இக்பால் |  |  |
| 2025 | இட்லி கடை |  |  |
| ரெட்ட தல | உபேந்திரா, சிவா (இரட்டை வேடம்) |  |  |
# 2012 ஐக்கிய அமெரிக்க தூதரகங்கள் மீதான தாக்குதல்கள்

|injuries =2 (லிபியா)
224 (எகிப்து)
35 (யெமன்)</ref>
1 (ஆப்கானித்தான்)
|victim =
|perps =சலாபிக்கள், காற்பந்தாட்ட ஆர்வலர்கள் (எகிப்து)
ஆயுததாரிகள், அல் காயிதா தொடர் இருக்கக்கூடியவர்கள் (லிபியா)
முசுலிம் எதிர்ப்பாளர்கள் (இந்தியா) அமெரிக்க தனியார் பாதுகாப்பு பணியாளர் கிளென் டொகேர்டி முன்னால் ஐக்கிய அமெரிக்க நேவி சீல் படைவீரர் டிரோன் வூட்ஸ் மற்றும் பத்து லிபிய காவல் துறையினர் கொல்லப்பட்டும் பெயர் குறிப்பிட விரும்பாத அமெரிக்க அலுவலர்கள் பங்காசி தாக்குதல் ஏற்கெனவே திட்டமிடப்பதும், அது திரைப்படத்தினால் அல்லவென்றும் குறிப்பிட்டனர். முன்னைய அறிக்கை, அமெரிக்கா தாக்குதல் பற்றி முன்னமே அறிந்திருக்கலாம் என தெரிவித்தது. ஆயினும் இது அமெரிக்க நிர்வாகத்தினால் மறுக்கப்பட்டது. லிபிய அதிகாரிகள் இது திட்டமிட்ட இரு பகுதிகளான, பாதுகாப்பான இல்லத்தையும் உள்ளடக்கிய தாக்குதல் என திட்டவட்டமாகத் தெரிவித்தனர்.  
கெய்ரோவில், ஒரு குழு தூதரக சுவர் மீது ஏறி அமெரிக்காவின் தேசியக் கொடியினைக் கிழித்து, அது இருந்த இடத்தில் கருப்பு இசுலாமியக் கொடியினை ஏற்றினர். எகிப்தில் 200 க்கு மேற்பட்டோர் காயமடைந்தனர். செப்டம்பர் 30 இல், எதிர்ப்பு யெமனின் சனாவிலுள்ள ஐக்கிய அமெரிக்க தூதரகத்திற்குப் பரவி, நான்கு எதிர்ப்பாளர்கள் இறக்கவும், 35 எதிர்ப்பாளர்களும் பாதுகாப்பு படையினரும் காயமடையக் காரணமாகியது. லிபியாவிலும் யெமனிலும் நடந்த கூட்டு தாக்குதல்களினால் 18 பேர் மரணமாகி, அமெரிக்க தூதரகம் மீதான நான்காவது பாரதூரமான தாக்குதலாக, 1984 பெய்ரூட் குண்டுத் தாக்குதல், 1983 அமெரிக்க தூதரக குண்டுத் தாக்குதல், 1998 அமெரிக்க தூதரக குண்டுத் தாக்குதல் என்பவற்றுக்கு அடுத்ததாக பதிவாகியது.
# 2012 ஐக்கிய அமெரிக்க தூதரகங்கள் மீதான தாக்குதல்கள்

## எதிர்ப்புகள்

எதிர்ப்பாளர்கள்]]  
மேலதிக ஊர்வலங்கள் பன்னாட்டளவில் ஐக்கிய அமெரிக்க தூதரகங்களுக்கு வெளியே இடம் பெற்றன. வெள்ளிக்கிழமை சூடானின்தலைநகரம் கர்த்தூமிலுள்ள அமெரிக்க தூதரகத்தை தாக்கிய ஆயிரக்கணக்கான ஆர்ப்பாட்டக்காரர்கள் தாக்கியபோது 3 ஆர்ப்பாட்டக்காரர்கள் இறந்ததாக அந்நாட்டு வானொலி கூறியுள்ளது. ஆர்ப்பாட்டக்காரர்கள் செருமனி மற்றும் ஐக்கிய இராச்சிய தூதரகங்களையும் தாக்கியுள்ளார்கள். துனீசியாவில் தலைநகரத்திலுள்ள அமெரிக்க தூதரகத்தை தாக்கி அங்கிருந்த வண்டிகளை கொழுத்தியுள்ளனர். அங்கு இரண்டு பேர் இறந்தனர். அங்குள்ள அமெரிக்க பள்ளியும் கொழுத்தப்பட்டுள்ளது. லெபனான் நகரான திரிபோலியுள்ள அமெரிக்காவை தலைமையிடமாக கொண்ட கெண்டக்கி பிரைடு சிக்கன் என்ற துரித உணவகத்துக்கு ஆர்ப்பாட்டக்காரர்கள் தீ வைத்தனர். வங்காள தேசத்தில் ஆயிரக்கணக்கான ஆர்ப்பாட்டக்காரர்கள் அமெரிக்க கொடியை எரித்தும் படத்தை உருவாக்கியவருக்கு கடும் தண்டனை கொடுக்க வேண்டும் என்றும் கோரி ஊர்வலம் வந்தனர். ஆப்கானித்தான் நகரான ஜலலாபாத்தில் அமெரிக்க அதிபர் பராக் ஒபாமாவின் உருவத்தை தீயிட்டு எதிர்ப்பு தெரிவித்தனர். பாலஸ்தீனம், இலங்கை, மாலைத்தீவுகள் போன்றவற்றிலும் ஆர்பாட்டம் நடைபெற்றது. சென்னையில் தமுமுக அமெரிக்க துணைத் தூதரகங்கத்துக்கு எதிரில் நடத்திய போராட்டத்தில் கல்வீச்சு போன்ற வன்முறை ஏற்பட்டதால் 86 பேர் கைது செய்யப்பட்டனர் .
# இராமு தேவர்

**இராமு தேவர்** என்பவர் நேதாஜி பிரித்தானிய அரசை எதிர்க்க உருவாக்கிய இந்திய தேசிய இராணுவம் என்ற படைப்பிரிவின் ஒற்றர்.
# இராமு தேவர்

## பள்ளிப் பருவம்

இவர் இராமநாதபுரம் மாவட்டம் தும்படைக்கா கோட்டையில் இராமலிங்க தேவர் என்பவருக்கு பிறந்தார்.தனது ஏழாம் வயதில் தந்தை மலேசியாவில் உள்ள பினாங்கிற்கு வேலைக்கு சென்றதால் இவரும் அவரோடு இருக்க நேர்ந்தது. அங்கு ஆரம்ப கல்வியை முடித்து, தொடக்க கல்வியான கேம்பிரிட்ஜ் வரை படித்தார்.